Elektrogorsk

Elektrogorsk () on kaupunki Moskovan alueella Venäjällä. Se sijaitsee 75 kilometriä Moskovasta itään Pavlovski Posadiin johtavan rautatien varrella (Elektrogorskin asema). Kaupungin eteläpuolelta kulkee Moskovan ja Ufan välinen M7-valtatie. Asukkaita on 22 480 henkeä (vuonna 2010). 

Kaupunki on saanut alkunsa vuosina 1912–1914 rakennetun Venäjän ensimmäisen suuren turvevoimalan asuintaajamasta, jonka nimenä oli aluksi Elektroperedatša (”Sähköinen voimansiirto”). Vuonna 1946 taajamasta tuli kaupunki, ja se sai uuden nimen Elektrogorsk (”Sähkökaupunki”).

Nykyään kaupungissa on voimalaitoksen lisäksi mm. huonekalu- ja lääketeollisuutta, ydinvoimaturvallisuus- ja öljynjalostusinstituutti.

Lähteet

Aiheesta muualla

 Elektrogorskin kaupunkiportaali 

Moskovan alueen kaupungit